钦定古今图书集成/明伦汇编/闺媛典/第013卷 > 《春夜曲》赵雍
## 钦定古今图书集成/明伦汇编/闺媛典/第013卷 > 《春夜曲》赵雍

“去年美人未还家，绿窗青春桃始华。桃花今年只依
旧，美人别后长咨嗟。芳心欲转向谁愬，卷却罗袖弹
琵琶。琵琶声哀思欲绝，衣上啼痕几时灭。共君别久
胡不来，菱花宝镜生尘埃。君隔杨子江，妾居黄金台。
台虽高，望无极，人万里兮天只尺。”春水绿波春草碧，
来鱼去雁无消息。日既暮兮月色寒，相思如梦雕朱
颜。青灯炯炯照不寐，揽衣起坐空愁叹。